Saterdag se dinge – Kouevuur
Januarie 29, 2013 Son
Saterdag gaan ek saam met my een sus en haar twee seuntjies – eers gaan doen ons die Cool Runnings ding. Ons koop 20 ‘rides’ en koukus onder ons grootmens-self dat dit heelwaarskynlik heeltemal te veel is. Die meisie by die toonbank sê ewe ons hoef nie alles op een dag op te ry nie. So trek ons daar weg, maar teen elfuur wonder ons of ons nie dalk nog 20 moet koop nie 😆 Die seuntjies is 5 en 7 jaar oud nie, dus moet hulle elke keer saam met een van ons ry. Maar ons kom gou agter die een van 7 is ‘n gebore renjaer! Ek en sy ma sit agteroor in die karretjie as hy saam met een van ons ry en hy hanteer daai stuurstok soos ‘n pro. Ons vra mooi en die ou by die beheerpunt gee toestemming dat hy een keer op sy eie mag ry, op voorwaarde een van ons bly kort agter hom, net om bevele te skree indien hy oorboord gaan. Wat toe glad nie nodig was nie. Ek wil ‘n video neem, en volunteer om agter hom te ry as oppasser en filmmaker. Wat ‘n “thrill”! Maar ek moes laat waai om by te hou!
Hierna durf ek saam met haar ‘n kinderpartytjie aan, van ‘n 3-jarige. Ek staan verstom oor die skaal waarop daar deesdae kinderpartytjies gehou word. Nie sommer net in die agterplaas met ‘n tafel vol soetgoed, soutgoed en drinkgoed nie. Nie sommer net jou kind aflaai en later vanmiddag weer kom oplaai nie. Nie aan-aan speel of sulke ordinêre kinderspeletjies nie. Nee, o genade!
Die partytjie is op ‘n wynplaas, wat lyk my spesialiseer in hierdie ding, want daar was terselfdertyd nog twee kinderpartytjies aan die gang, elkeen in sy eie afgebakende spasie. Daar is egter een groot springkasteel en ‘n “slip-‘n-slide” waar al die kinders van al die partytjies deurmekaar speel. Ek sit en verkyk my aan alles. Dis hier waar ek sien hoe kinders werklik kleurblind is. Hulle speel met mekaar en val en spring en loop hand om die skouer – ongeag wit, bruin, geel of pers. En ek wens so dat dit kon verder uitkring as net by ons kinders. Maar op die stoep sit die ouers maar nog in klompies-klompies – elke kleur so min of meer bymekaar. Al is jou kind genooi na die partytjie, dit sukkel nog maar om te voel ons is almal dieselfde.
Die kinders kry elkeen ‘n gedekte plek, met koek, ‘n emmertjie vol soet- en soutgoed (wat hulle mag huis toe vat). Die partytjie begin twee namiddag. Drie-uur word daar hamburgers en skyfies vir die kinders bedien. Met twee soorte sap. So halfuur daarna word daar ‘n paar groot borde met verskillende eetgoed uitgebring, vir die grootmense. Ja, want die pa’s en die ma’s is ook genooi. Hulle sit elkeen met ‘n drankie in die hand en eet saam. Party gesels met dié wat hulle beter ken. Te lekker. Kort na vieruur word daar begin om op te ruim deur die kelners en almal begin huis toe staan. Partytjie is oor en verby en die ma van die verjaarsdag dogtertjie kan teruggaan na ‘n skoon huis – en vermoedelik ‘n heelwat ligter bankrekening. En ek wonder so in die stilligheid by myself ‘as die derde verjaarsdag nou al so gevier word, hoe lyk dit by sestien, om dan nou nie eers te praat van mondig word nie’ 😉
Ek het opgeëindig as die aangewysde fotograaf en ek het dit baie geniet. Kinders is seker van die oulikste en interessantste modelle, ongekunsteld en min gepla oor hulle regte, beste profiel. Hier is ‘n paar foto’s:
Roomys lyk SO op mens se mond!
Twee van als 😉
Dalk filosoof eendag?
Die diep denker
Moet ek dié koek eet?
Die verjaarsdag dogtertjie
Previous Post Week se onthou en lesse (1)
Next Post Feëtjievlerke vlieg veilig
24 thoughts on “Saterdag se dinge”
Februarie 21, 2013 om 5:53 nm
Daai cool runnings lyk darem maar lekker. Ek sal heeldag daar spandeer. Ja, die partytjies ruk hand uit deesdae. Gelukkig was Rooikop se laaste partytjie (geborg deur Ma) laas maand want na 21 betaal jy maar vir jouself 😉
Januarie 30, 2013 om 7:49 nm
Daai glyery lyk FANTASTIES!!! Ek wonder of hierdie ouma dit ook sal kan doen?
Januarie 30, 2013 om 7:55 nm
Jaaaa! Daar is OU omies wat dit doen. En as ek kan, kan jy ook.
Januarie 30, 2013 om 4:56 nm
Ek kan my verluister aan ma’s wat hierdie partytjies beplan. Meeste kere is my eerste gedagte – wat de dinges gaan jy doen die dag sy matriekafskeid toe gaan of hemele behoede my – trou!!! Kinders se skaamtelose voluit leef irrelevant van jou herkoms wat hand aan hand loop met hulle (by tye te) eerlikheid is hoekom ek meer van kinders as ‘grootmense’ hou
Januarie 30, 2013 om 5:58 nm
Ek is regtig so bly my kinders is groot, alhoewel dit nie altyd lekker is dat hulle nou iewers elders lewe nie. Ek sou in elk geval nie in hierdie tye kon byhou by die Jones’e nie 😉 Soms wens ek ek was self nog kind en soms laat weet my lyf my ek moenie my verbeel ek is nie!
Januarie 30, 2013 om 3:23 nm
Wat ‘n lekkerte dat ek in Gauteng kan sit en deel in jou mooi dag, Son!
Januarie 30, 2013 om 3:25 nm
Hopelik sal ons nog eendag in die vlees saam kan kuier, en nie net in die gees nie 🙂
Januarie 30, 2013 om 2:28 nm
Ag te vrolik – baie oulike fotos wat jy geneem het. Is jy beskikbaar vir partytjies in Johannesburg ook? 😉
Januarie 30, 2013 om 2:32 nm
Definitief! As jy my kaartjie betaal en vir my slaapplek gee 😉
Januarie 30, 2013 om 10:02 vm
oulike post …
ons het ook al die kids hiernatoe gevat, en omdat ek meer adventurous hierdie jaar wil wees, het ek gese dat ek ook cool runnings wil doen .. hoekom dan nou nie?
Januarie 30, 2013 om 1:37 nm
Dis sommer maklik, daai ene. Wanneer gaan ons valskermspring!?
Januarie 30, 2013 om 1:39 nm
ek wag vir my vriendin wat in londen bly om suid-afrika toe te kom – sy kom gewoonlik in feb/maart vir ‘n maand, so dan gaan ons organise. dit gaan definitief gebeur. sal jy ‘n daggie kan afvat as dit dalk in die week gaan wees?
Januarie 30, 2013 om 1:43 nm
Enige tyd – solank dit nie tussen 17 en 22 Feb is nie – dan is ek in die Karoo
Januarie 30, 2013 om 1:47 nm
sal hoor wat hulle se. sal cool wees as jy saamgaan. ek gaan die video ook laat neem … definitief. there has to be proof ..!!
Januarie 29, 2013 om 7:57 nm
Dis ‘n “lekker” blog hierdie -lekker menslik, lekker prakties en laat ‘n lekker nasmaak (as jou beursie dik genoeg gaan wees)
Januarie 30, 2013 om 1:36 nm
Dankie Flenters 🙂
Mukhtar Mukuddem sê:
Januarie 29, 2013 om 7:05 nm
Ja nee kyk! die party kan nogal deesdae ‘groot ding wees! My dogter word Sondag 13 en ek moes ma my voet neersit en die maatjies beperk – sy wil ‘n pamper party doen, hare, naels, facials, the works – Oh my Word!
Kan ek ook na die pamper party toe kom, asseblieeeffff 😉
Januarie 30, 2013 om 1:40 nm
as jy graag saam met mr m se eks wil kuier ja … ha ha
Mmmm – nee dankie. Dalk ‘n ander keer 😉
Januarie 29, 2013 om 5:57 nm
Nou tuis gekom, en nou kon ek beter idee kry, dankie! Dit lyk warm en droog, is daar nie bietjie water betrokke nie? Op watse wiele loop daai ding?
Hy het nie wiele nie – en nee, daar is nie water nie, dis die staal wat so blink 🙂
Januarie 29, 2013 om 3:45 nm
Daai knaap is ‘n gebore “biker”. En vir die paarties, alles het hand uitgeruk. Lekker blog pos.
Januarie 29, 2013 om 3:50 nm
Ek het nogal gesê hy is gemaak vir iets met wiele 😆 Ek is bly ek het nie meer klein kindertjies nie, my begroting sou dit nooit gehou het nie!